พอดีหนูกินยาเลื่อนประจำเดือนไปแล้วมีอะไรกันกับแฟนครั้งแรก แต่หลังจากหยุดยาปจด ก็มาปกติแล้ว ตอนนี้ผ่านมา1เดือนแล้ว ปจดยังไม่มา มันจะเป็นอะไรมั้ยค่ะ แต่ช่วงนี้มีความเครียด ความกังวลพักผ่อนน้อยด้วยค่ะ
สวัสดีค่ะ การมีเพศสัมพันธ์ถ้าไม่ได้ป้องกันด้วยการใส่ถุงยางอนามัย หรือกินยาคุม ฉีดยาคุม ฝังยาคุมเพื่อป้องกันไว้ก่อน ก็มีโอกาสตั้งครรภ์ได้สูงการกินยาเลื่อนประจำเดือนก่อนจะมีเพศสัมพันธ์ ไม่ได้ช่วยป้องกันการตั้งครรภ์ แต่หากหลังมีเพศสัมพันธ์ครั้งสุดท้ายแล้วรอบเดือนมาตามปกติแล้วก็แสดงว่าน่าจะไม่ตั้งครรภ์ยกเว้นว่าเลือดที่ออกมาตอนนั้นไม่ใช่เลือดประจำเดือน ดังนั้นถ้าตอนนี้ประจำเดือนรอบที่ควรจะมากลับไม่มา ควรต้องยืนยันการตั้งครรภ์ไปด้วย สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุคามผิดปกติอื่นๆเช่นความผิดปกติของมดลูกหรือรังไข่ที่อาจมีอยู่ต่อไป